cyanic-selkie/wikianc huggingface dataset:
Savinaama
Savinaaman supervoima on kyky muuntautua miksi tahansa. Bob Kanen alkuperäinen luomus Savinaamasta oli Basil Karlo -niminen b-luokan elokuvanäyttelijä. Toinen Savinaama sai alkunsa vuonna 1961, jolloin aarteenmetsästäjä Matt Hagen sai samat kyvyt altistuttuaan radioaktiiviselle protoplasmalle. Hagen kuitenkin kuoli myöhemmin ja vuonna 1978 ilmestyi kolmas Savinaama nimeltä Preston Payne, joka kärsi hyperpituitarismista. Hän käytti Hagenin verta parantaakseen sairautensa, jonka myötä Paynesta tuli savimainen olento. Sondra Fullerista tuli neljäs Savinaama, kun hän käytti erään terroristiryhmän teknologiaa tullakseen Savinaamaksi.
2:37
Yhtäläisyydet Elephant-elokuvaan
2:37:ssä on runsaasti yhtäläisyyksiä Gus Van Santin ohjaamaan Elephant-elokuvaan (2003). Molemmat elokuvat kertovat suurista koulumaailmaan liittyvistä ongelmista, kuten koulukiusaamisista. Elokuvat koostuvat pääosin pitkistä steadicam-otoista, joissa seurataan tiettyjä koulun oppilaita. Elokuvissa myös samat kohtaukset toistuvat eri kuvakulmasta kuvattuna. Molemmissa elokuvissa on myös kuvattu paljon taivasta ja puita.
Cyrax
Cyraxin elämäkerta
Outworldissa Cyrax joutui oni Molochin ja Drahminin hyökkäyksen kohteeksi, mutta onnistui karkottamaan heidät. Hän joutui myös taisteluun Reptilea ja Nitaraa vastaan. Cyrax karkotti myös heidät, mutta hänen käsikonsolinsa, joka mahdollisti hänen paluunsa Earthrealmiin, vahingoittui taistelussa.
Cyrax tapasi Nitaran pian uudestaan ja tämä kertoi voivansa auttaa Cyraxia palaamaan Earthrealmiin, mikäli hän auttaisi palauttamaan erään kadonneen esineen. He matkustivat maanalaiseen kammioon, jossa myös Onagan lohikäärmeen muna sijaitsi. Siellä Cyrax sukelsi laavaan löytäen Nitaran etsimän esineen, joka kykenisi erottamaan Nitaran maailman Outworldista. Nitaran saatua tämän, hän siirsi Cyraxin Earthrealmiin.
Cyrax myöhemmin osallistui Armageddonin taisteluun, jossa hän yritti estää Sheevaa pääsemästä Argusin pyramidin huipulle hyppäämällä tämän selkään, mutta Sheeva heitti Cyraxin ilmaan. Myöhemmin Cyrax sai taistelussa surmansa. Cyraxin vaihtoehtoisessa Armageddonin lopetuksessa hän kukisti Blazen ja muuttui jälleen ihmiseksi ja liittoutui Sub-Zeron kanssa kukistaen Smoken ja Sektorin ja palauttaen heidät hyviksi.
Mortal Kombat X -peliin pohjautuvassa sarjakuvassa paljastui, että nuorempi Sub-Zero oli onnistunut palauttamaan Cyraxin jälleen hyväksi ja Cyrax oli tuhonnut itsensä ja kyborgeiksi muutetut klaaninsa jäsenet Sub-Zeron tapettua Sektorin. Mortal Kombat 11 -pelissä Kronika oli tuonut Cyraxin kyborgimuodon eri aikajanasta takaisin nykyaikaan. Cyrax keskusteli kyborgiksi muutetun Frostin kanssa tulevasta suunnitelmasta, kunnes Scorpion ja Sub-Zero hyökkäävät heidän kimppuunsa ja Sub-Zero onnistuu tuhoamaan Cyraxin mielenhallintaosan palauttaen Cyraxin hyväksi. Cyrax torjuu Sektorin hyökkäyksen ja tuhoaa kyborgitehtaan kommunikaatioverkoston kuollen samalla hyvästellen Sub-Zeron pyytäen, ettei toisi häntä takaisin eloon koneena.
Harry Federley
Federley oli jo varhain kiinnostunut myös ihmisen rotuhygieniasta, ja hän vaikutti keskeisesti rotuhygieniasuunnittelun kehittämiseen Suomessa 1900-luvun alkupuoliskolla, sekä lainsäädännön valmistelussa että Folkhälsan-järjestössä. Federley oli suomenruotsalaisuuden vahva puolustaja ja kansanosan aseman säilytyksen puolestapuhuja.
HB (yhtye)
Yhtye julkaisi englanninkielisen version Enne-levystä nimeltä Frozen Inside 23. huhtikuuta 2008. Albumilla vieraili melodisen death metal -yhtye Diablon Rainer Nygård, ja kappaleesta "It Is Time" tehtiin myös musiikkivideo. Albumi meni avausviikollaan sijalle 15 Suomen virallisella listalla ja sijalle 25 toisella viikolla. Uusin suomenkielinen levy Pääkallonpaikka julkaistiin Ristirockissa 2010 ja se ylsi Suomen virallisella listalla viidenneksi. Myöhemmin samana vuonna julkaistiin englanninkielinen levy The Jesus Metal Explosion, jonka nimikkokappaleesta tehtiin myös musiikkivideo. HB:n uusin levy The Battle of God julkaistiin Hollannissa The Xnoizz Flevo Festivalissa 20.8.2011. Albumi on englanninkielinen käännös yhtyeen aikaisemmasta albumista Uskon Puolesta täysin uusin sovituksin.
Urheilun oikeusturvalautakunta
Lautakunnan tehtävät
Lautakunta voi myös käsitellä valituksen urheilijan valitsematta jättämisestä arvokilpailuihin, valitusasiana Suomen antidoping-säännöstön perusteella tehdyn päätöksen ja toimia toimivaltansa piirissä välimiesoikeutena, kun siitä on sovittu tai urheilija sitä vaatii.
Hämeenkoski
Etolasta Koskeksi Hl ja edelleen Hämeenkoskeksi
Koskella on sijainnut Kosken verkatehdas.
Tunnustettua kylätoimintaa
Hyrkkälän, Järvenpään ja Putulan muodostama Putulankulma valittiin vuonna 2003 Päijät-Hämeen vuoden kyläksi.
ATTAC
Tavoitteet
Attacin mukaan rahoitusmarkkinoiden globalisointi vaarantaa maailmanlaajuisen demokratiakehityksen. Valuutanvaihtovero vakauttaisi maailmantaloutta ja voimistaisi maailmanlaajuista demokratiakehitystä.
Suomen Attac
Suomen Attacin puheenjohtajina toimivat vuonna 2018 Omar El-Begawy, Timo Kuusiola ja Eva-Liisa Raekallio.
Amine Ltifi
Ura
Ltifin ura alkoi Espérancessa vuonna 2002, jossa hän vietti yhden kauden ennen siirtymistään Ranskaan US Créteil-Lusitanosiin. Ltifi pelasi yhteensä yhdeksän ottelua ja onnistui maalinteossa kerran. Hän oli hetken aikaa seuraavalla kaudella mukana US Créteilissä, josta Ltifi siirtyi vuonna 2005 kesken kauden takaisin Tunisiaan kasvattajaseuraansa Espéranceen. Maalinteossa hän onnistui kahdesta, mutta kausi 2005–2006 oli Ltifille menestyksekäs, kun hän voitti Tunisian liigan mestaruuden, sekä maalikuninkuuden 16 maalilla. Seuraavalla kaudella Ltifin maalien tekeminen oli kohtuullista, kun hän onnistui kuudesti maalinteossa. Kausi 2007–2008 kuitenkin oli pettymys, kun Espérance jäi sarjassaan kolmanneksi ja Ltifi onnistui vain kerran maalinteossa. Kesällä 2009 Ltifi vaihtoi seuraa vähäisen peliajan vuoksi CS Hammam-Lifiin.
Britannian esihistoria
Paleoliittinen kausi
thumb|Paleoliittisen ajan käsikirveitä. Paleoliittisen kauden alkeelliset työkalut on liitetty Clactonin  ja Acheulin piikivikulttuurin. Käsitykset siitä. mitkä ihmisryhmät näitä tekivät ja missä järjestyksessä, ovat muuttuneet viime vuosikymmenina, kun on löydetty Acheulin tyyppisiä työkaluja jotka olivat vanhempia kuin Clactonin oletettu valtakausi. Työkalutyyppien ero voikin johtua saatavilla olleesta raaka-aineesta.
Paleoliittisen kauden loppupuolella Britanniassa oli ihmisiä harvakseltaan ja tilapäisesti. Euroopan ensimmäinen nykyihmisten kulttuuri, Aurignacin kulttuuri, levisi Britannian länsiosaan noin 32 000 vuotta sitten.
Mesoliittinen kausi
Mesoliittisella kaudella ilmasto lämpeni ja Britannia peittyi tuuheisiin metsiin. Sen asukkaat olivat metsästäjä-keräilijöitä, jotka liikkuivat saaliin perässä. Sisämaassa ihmisen toiminta keskittyi jokilaaksoihin varsinkin mesoliittisen kauden loppupuolella.
Maayhteys Manner-Eurooppaan katkesi noin 6000–5500 eaa. Tämän jälkeen suurten väkimäärien muuttaminen vaikeutui, ja Britannia alkoi kehittyä omaa tietään. Myös Britannian eri osien kehitykseessä oli eroja, etelän viljaville maille pääsi mantereelta helpommin kuin pohjoisen ja lännen kukkuloille. Toisaalta rannikoille pääsi merta pitkin.
Hyrynsalmi
Hyrynsalmi on Suomen kunta, joka sijaitsee Kainuun maakunnan keskiosassa. Kunnassa asuu 0 ihmistä ja sen pinta-ala on 0 km2, josta 0 km2 on vesistöjä. Väestötiheys on 0 asukasta/km2.
Hallinto
Vuosien 2015 ja 2016 konsernitilinpäätösten perusteella Hyrynsalmi täyttää uuden kuntalain mukaiset kriisikuntakriteerit. Arviointiryhmä kuitenkin katsoi, että Hyrynsalmen kunnalla on edellytykset palvelujen järjestämiseen ja turvaamiseen kuntalaisille itsenäisenä kuntana, koska kunnalla on toimiva säästöohjelma ja talous on paranemassa nopeasti.
Céline Dion
Maaliskuussa 2017 Dion julkisti muotimallistonsa nimeltä The Céline Dion Collection joka tuli saataville syyskuussa 2017.
Varhaisvaiheet ja uran alku
Céline oli nuorin 14-lapsisesta perheestä, jonka Adhémar ja Thérèse Dion olivat perustaneet Charlemagne-nimiseen pikkukaupunkiin Quebecissä. Kaupunki sijaitsee 50 kilometriä Montrealista itään. Elämä suuressa kirkkokatolisessa perheessä oli taloudellisesti niukkaa, mutta perheessä vallitsi lämmin tunnelma ja harrastettiin musiikkia, joiden avulla perhe selviytyi. Dion nimettiin Hugues Aufrayn laulun ”Céline” (1966) mukaan.
Alakurtti
Neuvostoliiton aika
Alakurtti ympäristöineen siirrettiin Murmanskin alueeseen 1953.
Céline Dion
Varhaisvaiheet ja uran alku
Céline kehitti musiikinlahjojaan laulamalla sisaruksilleen viisivuotiaasta alkaen vanhempiensa perustamassa pienessä kerhossa. Viikonloppuisin koko perhe esiintyi ja viihdytti paikallisissa tilaisuuksissa. Hän sävelsi 12-vuotiaana yhdessä äitinsä ja yhden veljensä kanssa ensimmäisen kappaleensa ”Ce n’était qu’un rêve”. Hänen veljensä Michael lähetti kappaleen manageri René Angélilille, jonka nimen hän oli löytänyt suositun ranskaksi laulavan solistin Ginette Renon levyn takakannesta. Angélil piti Dionin äänestä ja päätti heti tehdä hänestä kansainvälisen menestyksen. Angélil kiinnitti talonsa auttaakseen Célinen uran rahoittamista, ja vuonna 1981 he julkaisivat tämän ensimmäisen, ranskankielisen levyn ”La Voix du Bon Dieu” (suom. Jumalan ääni). Levy teki hänestä heti tähden Quebecissä ja nousi paikallisen singlelistan ykköseksi. Tämä tunnustus levisi pian ympäri maailman, sillä seuraavana vuonna hän voitti Tokiossa Yamaha World Song -festivaalilla kultamitalin, kuten myös parhaan esiintyvän muusikon palkinnon. Vuonna 1983 hänestä tuli ensimmäinen kanadalainen, joka oli saanut kultalevyn Ranskassa.
Alfredo Binda
Binda loisti myös maailmanmestaruuskilpailuissa: hän voitti maailmanmestaruuden kolme kertaa. Tätä ennätystä ovat myöhemmin sivunneet Rik Van Steenbergen, Merckx ja Óscar Freire. Italian mestaruuden hän voitti neljä kertaa, Giro di Lombardian niin ikään neljästi ja Milano–San Remon kahdesti. Voittoja Binda keräsi kaiken kaikkiaan 115.
Murrettuaan reisiluunsa vuonna 1936 Binda lopetti aktiiviuransa. Hänen uusi roolinsa oli Italian maajoukkueen valmentaja, ja siinä Binda viihtyikin lopulta 22 vuotta.
Reino Kuuskoski
Ura juristina ja virkamiehenä
Vuosina 1955–1958 Kuuskoski toimi yhtenä Kansaneläkelaitoksen (Kela) johtajista, minkä jälkeen hän siirtyi KHO:n presidentiksi. Hän oli myöhemmin vähällä menettää virkansa niin sanotun Kansaneläkelaitoksen jutun yhteydessä, kun koko Kelan entistä johtokuntaa syytettiin laitoksen varojen perusteettomasta käytöstä henkilökunnan asuntoihin. Vuonna 1961 Helsingin hovioikeus tuomitsi Kuuskosken yhdessä Aku Sumun, Onni Hiltusen ja V. J. Sukselaisen kanssa viralta pantaviksi virkarikosten ja virheiden vuoksi. Korkein oikeus kumosi myöhemmin viraltapanon ja katsoi asianomaisten menetelleen vain varomattomasti. Kuuskoski jatkoi KHO:n presidenttinä, kunnes kuoli vuonna 1965 vaikeaan sairauteen.
Céline Dion
Menestys kasvaa
Samana vuonna Dionia pyydettiin esiintymään Atlantan olympialaisten avajaisseremoniassa. Hän esitti kappaleen ”The Power of the Dream” yhdessä säveltäjä David Fosterin ja Atlantan sinfoniaorkesterin kanssa.
Let’s Talk About Love ja Titanic
Falling Into You -levyn jälkeen ilmestyi 1997 levy Let’s Talk About Love. Vaikka edellisen menestyksen jälkeen oli vaikea jatkaa, Let's Talk About Love menestyi itse asiassa lähes yhtä hyvin kuin edeltäjänsä. Levy taltioitiin Lontoossa, New Yorkissa ja Los Angelesissa. Mukana oli vierailevia esiintyjiä, kuten populaarimusiikin suuret vokalistit Barbra Streisand, Bee Gees ja maailmankuulu oopperalaulaja Luciano Pavarotti, kuten myös monia kuuluisia lauluntekijöitä ja tuottajia.
Reino Kuuskoski
Luottamustehtävät
Kuuskoskella oli paljon luottamustehtäviä. Hän toimi 1958–1961 Suomen Lakimiesliiton hallituksen puheenjohtajana ja 1958–1961 Paasikivi-seuran ensimmäisenä puheenjohtajana. Lisäksi hän kuului 1951–1961 Suomalaisen Lakimiesyhdistyksen hallitukseen, 1953–1957 Maalaiskuntien Liiton hallitukseen, 1954–1965 Suomen laki -teoksen toimitusneuvostoon ja 1955–1958 Typpi Oy:n johtokuntaan. Hän oli myös vuodesta 1951 kutsunta-asiain keskuslautakunnan puheenjohtaja. Kuuskoski oli jäsenenä useissa lakikomiteoissa ja toimi 1950–1951 pidätettyjen korvauskomitean, 1950–1952 rakennuslakikomitean, 1952–1954 kuntain keskusrahastokomitean, 1956–1958 johtavien virkamiesten palkkauskomitean, 1957–1958 työttömyyskysymyksen selvittelykomitean, 1959–1965 kuntien valtionapukomitean, 1960–1965 korkeimman hallinto-oikeuden uudistamiskomitean ja 1962–1965 kaavoitustoimen järjestysmuotokomitean puheenjohtajana.
Céline Dion
Ennen taukoa
Dion teki ahkerasti töitä studiossa ja julkaisi joululevyn These Are Special Times (1998), josta tuli lajinsa myydyimpiä levyjä. Listojen kärkeen päässyt ”I’m Your Angel”, duetto R. Kellyn kanssa, oli peräisin tältä levyltä, kuten myös ”The Prayer”, jonka hän levytti piirroselokuvaa Taikamiekka – Seikkailujen Camelot varten vuonna 1998 italialaisen oopperalaulajan Andrea Bocellin kanssa.
A New Day… Live in Las Vegas
Vuoden 2002 alussa, Dion julkisti kolmivuotisen 600 esityksen sopimuksen esiintyä viisi kertaa viikossa viihdespektaakkelissa A New Day, Las Vegasin Caesars Palacessa. Dion sai idean esitykseen nähtyään Dragonen O:n levytystaukonsa alussa. Hän aloitti 25. maaliskuuta 2003 salissa, joka oli suunniteltu hänen esitystään varten. Esityksen on tehnyt Franco Dragone.
Paluu Vegasiin 2011–2016
Laulaja kertoi olevansa raskaana toukokuussa 2010 ja heinäkuussa uutisoitiin laulajan odottavan René Angélilin kanssa kaksospoikia. Lauantaina 23. lokakuuta kaksoset syntyivät keisarileikkauksella Floridassa, St. Maryn sairaalassa.
Uusi maailmankiertue ja Courage: 2018–
Dionilla diagnosoitiin loppuvuodesta 2022 jäykkyysoireyhtymä, joka on autoimmuunivälitteinen neurologinen sairaus. Sen oireisiin kuuluvat muun muassa liikkeiden hitaus, lihasjäykkyys ja lihasten spasmioireet. Tautiin ei ole parannuskeinoa ja pitkälle edenneenä se tekee puhumisesta ja liikkumisesta mahdotonta.
Urasaavutuksia
Englannissa Dion on saanut listasuosiota: kaksi kertaa sija yksi, 13 kertaa ”Top 10” ja 23 kertaa ”Top 40” single. Albumilistalla viisi kertaa sija yksi, kymmenen kertaa ”Top 10” ja 14 kertaa ”Top 40”.
LISA Pathfinder
Avaruusalus ja sen rata
LISA Pathfinder laukaistaan pienellä kantoraketilla matalalle Maan kiertoradalle. Se siirtyy Lagrangen L1-pisteeseen, jossa se toimii vuoden ajan. L1-piste on Maa-Aurinko-linjalla 1,5 miljoonaa kilometriä Maasta Aurinkoon päin. Täten alus on pikemminkin avaruusluotain kuin satelliitti.
Miko (nimi)
Nimipäivä
Mikon nimipäivä on 29. syyskuuta. Tällöin nimipäiväänsä viettävät myös Mikael, Mikko, Mika, Miika, Miikka, Miska ja Mikaela. Miko lisättiin suomenkieliseen nimipäiväluetteloon vuonna 2005.
Mohamed ElBaradei
Oppositiojohtaja
Mohamed ElBaradei oli yksi keskeisistä johtohahmoista Egyptin vuoden 2011 kansannousun oppositioliikkeiden yhteenliittymässä. Huhtikuussa 2012 hän perusti oman puolueen. Hän ei kuitenkaan osallistunut vuonna 2012 pidettyihin presidentinvaaleihin. Hän toimi sittemmin Egyptin varapresidenttinä, mutta ilmoitti eroavansa tehtävästä sotilasjuntan raakojen otteiden takia.
Moraalinen varustautuminen
MRA:n jäsenet perustivat Up with People -nimisen kuoron, jonka taustalla on samanniminen järjestö. MRA rahoitti sitä.
Kuolemanmarssi (holokausti)
Keskitysleirivangit kuuntelivat uutisia liittoutuneiden lähestymisestä toiveikkaina. Kun rintama tuli saksalaisten kannalta vaarallisen lähelle, heidät pakotettiin kuitenkin liikkeelle. Saksalaiset vartijat tappoivat suuria määriä vankeja jo ennen marssille lähtöä: sairaat ja muut marssimaan kykenemättömät saatettiin muitta mutkitta ampua. Usein nälkäkuoleman partaalla olleita vankeja marssitettiin kilometrikaupalla lumessa juna-asemille. Sinne päästyä heidät lastattiin junaan, joissa ei useinkaan ollut ruokaa eikä suojaa. Perillä alkoi marssi uudelle leirille. Uupuneet vangit, jotka eivät kyenneet pysyttelemään muiden tahdissa, ammuttiin.
Akselin kaltevuus
Akselin kaltevuus (akselikallistuma) on taivaankappaleen (yleensä planeetan) pyörimisakselin kaltevuus taivaankappaleen ratatason kohtisuoraa (tai radan kohtisuoraa tai kiertoradan akselia) vastaan. Yleensä planeettojen pyörimisakselit ovat lähes pystyssä eli kohtisuorassa ratatasoonsa nähden. Maan akselin kaltevuus on noin 23,5° ja sen ansiosta meillä on vuodenajat ja kautta maapallon tasaisemmat elinolosuhteet.
Bromsgrove
thumb|left|Taloja Avoncroftin ulkomuseossa.
Hongkongin metro
Linjaverkosto
center|550px|Linjaverkosto vuonna 2009.
Vihreät baretit (elokuva)
Lippumenestys
Elokuva oli kaupallinen menestys. Waynen mukaan tämä johtui osittain lehdistön kielteisistä arvosteluista, joiden hän näki edustavan kritiikkiä sodasta eikä elokuvasta. Elokuva tuotti kulunsa kolminkertaisesti, yli 21 miljoonaa dollaria, ja oli Box Office -listan 13.
Aleksanteri Syväriläinen
Aleksanteri karkasi salaa vanhemmiltaan kilvoittelemaan Valamon luostariin vuonna 1471, jossa hänen vihittiin munkiksi 26-vuotiaana vuonna 1474. Oltuaan kolme vuotta munkkina hän siirtyi erakoksi Pyhityssaareen, jossa hän asui luolassa seitsemän vuotta. Valamosta hän siirtyi vuonna 1484 igumenin luvalla Laatokkaan laskevan Syvärin lähistölle, jossa hän vietti kilvoitellen ensin yksinään seitsemän vuotta ja myöhemmin perustamansa Pyhän Kolminaisuuden luostarin yhteydessä lopun ikäänsä.
Vihreät baretit (elokuva)
Elokuvan suhde Vietnamin sotaan
Jos sama tapahtuisi täällä Yhdysvalloissa, jokaisen kaupungin pormestari murhattaisiin, jokaista opettajaa kidutettaisiin ennen tappamista, jokainen professori, josta olette koskaan kuulletkaan, jokainen senaattori, jokainen kongressiedustaja kidutettaisiin kuoliaaksi perheineen ja sama määrä siepattaisiin.
Elokuvan yhteys Suomeen - Lauri Törni
John Waynen esittämä Mike Kirby perustuu löyhästi Mooren Vihreät baretit -romaanin päähenkilöön, Sven Kornieen, jonka esikuvana oli ollut suomalaissyntyinen sotilas Lauri Törni, joka taas tunnettiin tässä vaiheessa Yhdysvaltain armeijan 5th Special Forces Groupin kapteeni Larry A. Thorne na. Thorne on monien arvostama sotasankari, joka katosi Vietnamin sodassa salaisessa tiedusteluoperaatiossa.
Xavier Dolan
Elokuvallinen tyyli
Dolanin elokuvien teemana on usein mahdoton rakkaus. Jotkut elokuvakriitikot ovat pitäneet häntä queer-elokuvien mestarina, mutta hän on itse torjunut väitteen ja sanonut koko queer-elokuvan käsitteen olevan merkityksetön omalle sukupolvelleen. Ohjaamisen ja näyttelemisen ohella hän on toiminut useissa elokuvissaan myös käsikirjoittajana, tuottajana, leikkaajana ja pukusuunnittelijana. Hänen kerrotaan suunnittelevan pakkomielteenomaisella tarkkuudella elokuviensa pienimmätkin yksityiskohdat.
Tony Blair
Poliittinen ura
Blair valittiin pian 1984 varjohallitukseen valtiovarainhoidon apulaispuhemieheksi. Hän vaati selvitystä Englannin pankin päätöksestä pelastaa konkurssiin mennyt Johnson Matthey Bank lokakuussa 1985 ja nöyryytti hallitusta Euroopan talousyhteisön kriittisellä raportilla maan talouspolitiikasta. Blair herätti puolueen johtajan Neil Kinnockin huomion ja sai vuoden 1987 vaalien jälkeen aseman kauppa- ja teollisuusryhmässä. Hänet valittiin opposition varjohallitukseen 1988 energianministeriksi.
Blair uudisti puolueen julkisuuskuvaa ja sai sen sitoutumaan vapaaseen markkinatalouteen, inflaation vastaiseen politiikkaan, rikollisuuden vastustamiseen ja tukeen Euroopan yhdentymiselle. Hän käytti termiä "New Labour" kuvaamaan eroa puolueen menneisyyteen. Toukokuun 1995 paikallisvaalit työväenpuolue voitti selvästi. Vuoden 1996 puoluekokouksessa Blair ilmoitti kolmeksi päätavoitteekseen "koulutuksen, koulutuksen ja koulutuksen." John Majorin johtama epäsuosittu konservatiivihallitus, joka itsessään oli jakautunut Eurooppa-kysymyksessä hävisi selvin luvuin vuoden 1997 vaalit työväenpuolueen saadessa 66 % parlamenttipaikoista (418 vs. konservatiivien 165 ja liberaalidemokraattien 46) ja Blairista tuli maan nuorin pääministeri sitten vuoden 1812 Lordi Liverpoolin. Kautensa alussa Blair oli Britannian suosituin pääministeri kautta aikain.
USART
USART (Universal Synchronous/Asynchronous Receiver-Transmitter) eli sarjaliikenteen lähetys- ja vastaanottopiiri, joka muuntaa rinnakkaisdatan sarjadataksi. USART tai UART on usein integroitu emolevyyn ja sitä käytetään tietoliikenteessä lisälaitteen sarjaportin ja tietokoneen välisessä kommunikoinnissa.
Kip’s Bayn maihinnousu
Jälkeenpäin
Tappio oli Washingtonin armeijalle toinen, mutta se selviytyi päivää myöhemmin käytyyn Harlemin taisteluun Yhdysvaltain itsenäisyyden puolesta. Taistelu päättyi Washingtonin joukkojen vetäytymiseen 17. syyskuuta 1776. Vain muutamaa päivää myöhemmin New Yorkissa syttyi uhkaava tulipalo, jossa neljäsosa Manhattanin rakennuksista tuhoutui. Palopäivän iltana Manhattanilla pidätettiin lähes 200 amerikkalaista, joita kuulusteltiin tulipalon johdosta. Kenraali Howe uskoi, että kaupungissa majaili useita tuhopolttajia, jotka olivat sytyttäneet palon useasta eri kohdasta. Washington kuitenkaan ei koskaan myöntänyt antaneensa käskyä polttaa New Yorkia.
Michael Keusch
Ura
Keusch vietti nuoruutensa Bochumissa, Saksassa, mutta palasi takaisin Kanadaan täytettyään 21 vuotta. Hän aloitti elokuvaopiskelunsa Los Angelesissa vuonna 1983 American Film of Institutesissa ja myöhemmin Alberta of Institutes of Technologyssa, Kanadassa.
Jean S.
Yhtyeen levy-yhtiö on AXR Music, aiemmin oli Edel Records Finland.
Bradley Birkenfeld
Bradley Charles Birkenfeld (s. 26. helmikuuta 1965) on yhdysvaltalainen pankkiiri ja ilmiantaja, jonka paljastukset Yhdysvaltojen hallitukselle johtivat suureen petostutkimukseen (ns. Birkenfeld-skandaali), jossa tutkittiin amerikkalaisten veronkiertäjien käyttämiä sveitsiläispankkeja kuten UBS-pankkia.
Yhdysvalloissa vuonna 2006 voimaan astuneen uuden lain mukaan ilmiantopalkkio voi olla jopa 30 prosenttia valtion saamasta hyödystä. Tämän odotetaan karsivan amerikkalaisten halukkuutta veronkiertoon ja varojen piilottamiseen veroparatiiseihin.
Pyhäjärvi (Pälkäne)
Maantietoa
Järven pinta-ala on 11,9 hehtaaria ja se on 500 metriä pitkä ja 300 metriä leveä. Se sijaitsee Pälkäneveden ylittävän harjujakson länsipuolella Syrjäharjun rinteen juurella olevassa painaumassa. Tämän vuoksi sillä ei ole myöskään laskuojaa. Järvellä on kartan mukaan yksi luotomainen saari rannan tuntumassa. Sen rantaviivan pituus on 1,4 kilometriä ja sen rannat ovat joko Syrjäharjun (vanha nimi Lemmettylänharju ) rinnettä tai vastarannalla olevaa suota tai avosuota. Suon takana sijaitsee Kukkolan peltoaukeaa. Järven länsirannan lähellä sijaitsee yksi vapaa-ajan asunto ja etelärannalla viisi kiinteän asumisen lisäksi. Järven pohjoispuolelta kulkee seututie 322.
Vähäjärvi (Pälkäne, Kukkola)
Vähäjärvi eli myös Kukkolanjärvi on Pirkanmaalla Pälkäneellä Kukkolan kylässä sijaitseva järvi.
Historiaa
Vuoden 1855−1856 Kalmbergin kartastossa sen nimenä oli ”Kukkolanjärvi”. Kartassa sen koko ja muoto poikkeavat nykyisistä ja sille onkin todennäköisesti tehty järvenlasku. Järven luoteis- ja länsirannat olivat peltomaata. Luoteispäässä sijaitsi Kukkolan kylä.
Radek Dvořák
Radek Dvořák (s. 9. maaliskuuta 1977 Tábor, Tšekkoslovakia) on uransa päättänyt tšekkiläinen ammattilaisjääkiekkoilija. Dvořák pelasi urallaan NHL-liigassa kahdeksassa joukkueessa yhteensä yli 1 200 ottelua. Hän kertoi uransa lopettamisesta tammikuussa 2015.
Oilers ja Blues 2003–2007
Kausi 2005–2006 lähti Edmontonilla hyvin käyntiin, ja joukkue eteni pudotuspeleihin. Dvořák pelasi aiempaa vaisummin ja teki kahdeksan maalia ja 20 syöttöä. Kesken pudotuspelien Dvořák loukkaantui ja joutui jättämään useita otteluita väliin. Hän palasi joukkueeseen Stanley Cup -finaaleihin, jotka Edmonton hävisi Carolina Hurricanesille otteluin 4–3.
Useita seuroja, uran päätös 2011–2014
Dvořák jäi seuraavana kesänä ilman sopimusta, ja kausi alkoi NHL:n työsululla. Dvořák ei aluksi pelannut missään, mutta hän lopulta siirtyi tammikuussa kauden loppuun kattavalla sopimuksella Sveitsin pääsarjan HC Davosiin. Pelattuaan Davosissa seitsemän runkosarjaottelua tehopistein 3+4=7 ja seitsemän pudotuspeliottelua tehopistein 1+1=2 hän siirtyi maaliskuussa NHL-seura Anaheim Ducksiin. Dvořák ehti pelata Ducksissa yhdeksän ottelua, joissa hän teki neljä maalia.
Omfale
Herakles joutui orjuutensa aikana tekemään naisten töitä ja pukeutumaan naisten vaatteisiin. Kaiken lisäksi Omfale oli pukeutuneena Nemean leijonan taljaan ja piti Herakleen oliivipuista nuijaa käsissään. Kuitenkin tänä samana aikana Herakles rankaisi ryöstelijöitä, jotka piinasivat hänen valtiattarensa maata, sieppasi kerkoopit, tappoi ohikulkijoita maataan kuokkimaan pakottaneen Syleuksen ja tämän tyttären Ksenodoken sekä hautasi Ikaroksen rantaan ajautuneen ruumiin. Lisäksi hän tuhosi Itonin kaupungin ja orjuutti sen Lyydiaa ryöstelleet asukkaat. Tästä kaikesta vaikuttuneena Omfale vapautti Herakleen ja otti hänet miehekseen. Tästä suhteesta syntyi Lamos, Agelaos tai Tyrsenos ; heidät kaikki mainitaan yksitellen eri lähteissä syntyneen Omfalen ja Herakleen suhteesta.
Käenkosken voimalaitos
Käenkosken voimalaitos on vesivoimala Parkanossa. Se on valmistunut 1957, ja putouskorkeus on 13,5 metriä. Voimalaitoksen nimellisteho on kaksi megawattia. Voimala sijaitsee Kokemäenjoen vesistössä. Voimalaitoksen omistajayhtiö on Killin Voima Oy, jonka omistaja on Koillis-Satakunnan Sähkö Oy. Voimala sijaitsee Kairojärven ja Riuttasjärven välissä, Riuttasjärven luusuassa.
Patoallas
Voimalaitoksen yläaltaan patoa rakennettaessa hyödynnettiin Käenkoskella Pori–Haapamäki-radan penkereitä ja itäisen mäen rinteitä. Padon alapuolelle perattiin kaksi suoraa purkautumisuomaa. Voimalan vesivarastona toimivat yläpuoliset järvet: Riuttasjärven vedenpintaa nostettiin 4,5 metriä, Savasjärven 3,5 metriä ja Kaitaveden 1,0 metriä. Patoaltaan pinta nostettiin Linnanjärven tasolle. Patoaltaan vesien alle jäivät Riuttasjärvellä esimerkiksi Rajalahden maatila ja Jyrkkäkoski, joka ennen erotti Riuttasjärven Savajärvestä. Savajärvestä jäi veden alle Pitkäkosken läheinen suomaa ja itse Pitkäkoski, joka erotti järven Kaitavedestä. Kaitavedellä veden alle jäivät kaikki pienet saaret. Rännärinkoski suoristettiin ja perattiin syvemmäksi Kun Tampere–Seinäjoki-rata rakennettiin 1960-luvun lopulla Linnanjärven yli, ratapenger katkaisi Linnanjärven ja joenniska siirtyi rautatiesillan alle. .
Solar Orbiter
Solo lentää 0,21 AU:n eli 30 miljoonan kilometrin etäisyydeltä Auringosta. 1970-luvulla Saksan kansalliset Helios-aurinkoluotaimet tutkivat Aurinkoa etäisyydeltä, joka oli samaa kertaluokkaa Solon kanssa. Auringon säteily (pinta-alayksikköä kohden) on siellä 25-kertainen Maan etäisyydellä vaikuttavaan tasoon.
Luettelo Kansainliiton jäsenvaltioista
{{legend|#b3b3b3|Ei-jäsenvaltiot}}
Tristan da Cunha
Saari on Kansainyhteisön jäsen.
Maantiede
Nimeä Tristan da Cunha käytetään myös saaristosta, joka koostuu seuraavista saarista:
Federico Moreno Torroba
Arvostetun kitaramusiikin lisäksi Moreno Torroban tuotantoon kuuluu lukuisia zarzueloja. Ensimmäinen niistä valmistui jo vuonna 1912, mutta vasta La mesonera de Tordesillas (1925) oli huomattava menestys. Lisäksi säveltäjä kirjoitti yhdeksän balettia, pianokappaleita ja kuoro- sekä orkesteriteoksia.
Gao Leilei
Gao Leilei (s. 15. heinäkuuta 1980, Peking) on kiinalainen jalkapalloilija, joka edustaa Australian A-Leaguessa pelaavaa uusiseelantilaista seuraa Wellington Phoenix FC. Hän on pelannut aiemmin Australian pääsarjan A-Leaguen New Zealand Knights -seurassa ja sitä ennen Kiinassa. Gao edusti Veikkausliigassa pelaavaa Myllykosken Palloa kaudella 2007 ja oli ensimmäinen kiinalainen Veikkausliigassa. Pelipaikaltaan Gao on laituri. Hän on 180 cm pitkä ja painaa 73 kg.
Kevätön
Kevätön on matala ja runsaskalkkinen järvi Siilinjärven keskustan luoteispuolella Pohjois-Savossa. Sen pinta-ala on 3,7 neliökilometriä. Etäisyys Kuopiosta on 22 kilometriä pohjoiseen.
Maantiede
Kevätön on samantasoinen sen pohjoispuolisen, säännöstellyn Pöljänjärven kanssa. Järvien välillä on salmiyhteys, joten Pöljänjärven säännöstely vaikuttaa Kevättömään. Kevättömän ekologinen tila luokiteltiin vuonna 2013 välttäväksi. Järveä on kohennettu yhdessä Pöljänjärven kanssa. Kevättömän vesitilavuus on 9 322 000 kuutiometriä. Kevätön (04.652.1.026) kuuluu Pöljänjoen valuma-alueeseen (04.652), joka on kolmannen jakovaiheen vesistö Vuoksen vesistössä (04). Toinen jakovaihe Siilinjoen valuma-alue (04.65) ja ensimmäinen Nilsiän reitin valuma-alue (04.6). Kevätön on laajin Pöljänjoen valuma-alueen 25:stä vähintään hehtaarin laajuisesta vakavedestä. Toiseksi laajin on Pöljänjärvi.
Kevätön on neljänneksi laajin Siilinjärven 126:sta vakavedestä. Sitä laajempia ovat Kallavesi, Juurusvesi ja Iso-Jälä. Kevätöntä seuraa Sulkavanjärvi, Pöljänjärvi, Siilinjärvi, Räimäjärvi ja Iso-Petäinen.
Ruuhijärvi (järvi Lahdessa)
Vedenlaatu
Järven fysikaallis-kemiallista tilaa ja biologista tilaa on tutkittu mittaamalla ravinteiden- ja levien klorofyllipitoisuuksia. Veden klorofyllipitoisuudet ovat 2000-luvulla vaihdelleet 5,1–9,8 mikrogrammaa litrassa vettä (μg/l). Tämä suureen suhteen tilanne on säilynyt samana ja 2010-luvulla klorofyllipitoisuuksien keskiarvo on ollut 7,9 μg/l. Veden kokonaisfosforipitoisuudet ovat pysyneet samalla tasolla koko 2000- ja 2010-luvun. Pitoisuuksien keskiarvo on 2010-luvulla ollut kesäisin 18 μg/l ja talvisin 14 μg/l. Kun kesällä ja talvella vesi on lämpötilakerrostunut, ovat fosforin pitoisuudet pohjan lähellä kohonneet sisäisen kuormituksen vuoksi. Kokonaistyppipitoisuuksissa on 2010-luvulla saatu kesäisin keskimäärin 515 μg/l ja talvisin 690 μg/l. Molempien ravinneryhmien ravinnepitoisuudet ovat olleet tyydyttävällä tasolla.
Hämeenkyrö
Historiaa
Keskiajan levottomina kausina kyröläiset joutuivat mukaan Davidin kapinana tunnettuun kansannousuun ja heidän edustajansa olivat mukana allekirjoittamassa alistumiskirjaa vuonna 1439. Nuijasodassa kyröläisten väitettiin yllyttäneen pohjalaisia kapinaan ja joulun aikaan 1596 nuijamiehet kulkivat pitäjän kautta ja ryöstivät ainakin Hämeenkyrön pappilan. Nuijamiesten paetessa Nokian taistelun jälkeen Klaus Flemingin johtamat huovit ajoivat heitä takaa Parkanon tienoille saakka.
Kulttuuri
Hämeenkyrössä on F. E. Sillanpäähän liittyviä nähtävyyksiä ja Arteles-kulttuurikeskus.
Hämeenkyrössä toimivat mediat
UutisOiva-lehti
AG 15
AG 15 oli Venäjän keisarikunnan laivaston AG-luokan sukellusvene. Alus oli osa 1915 yhdysvaltalaisten Holland sukellusveneiden piirustusten pohjalta tehtyä Itämeren telakalta tehtyä tilausta. Aluksen osat valmistettiin Yhdysvalloissa ja ne koottiin Putilovin telakalla Pietarissa.
Palvelus
Miehistö upotti aluksensa 3. huhtikuuta 1918 Hangossa.
Pankkisalaisuus
Sveitsin pankkisalaisuus
Vuodesta 2009 alkaen Sveitsin pankkisalaisuuslaki on raottunut hieman niin sanotun Birkenfeld-skandaalin seurauksena, jossa sveitsiläisessä UBS-pankissa pankkiirina toiminut amerikkalainen pankkiiri Bradley Birkenfeld paljasti Yhdysvaltojen viranomaisille pankkiin tehtyjä yhdysvaltalaisten veronmaksajien veronkiertotilejä.
Fredi Bobic
Saksan maajoukkueessa Bobic pelasi 37 ottelua ja teki niissä kymmenen maalia. Hän oli mukana kahdessa arvoturnauksessa; EM-kisoissa 1996 ja 2004, joista ensin mainituissa Saksa voitti Euroopan mestaruuden. left|thumb|Fredi Bobic färsaarelaisessa postimerkissä
Lallukan taiteilijakoti
Tausta
Taiteilijatalon 53 huoneistoa jakautuvat siten, että kuvataiteilijoilla on käytössään on 24 ateljeeta, näyttämötaiteilijoilla 16 asuntoa ja säveltaiteilijoilla 13 asuntoa.
Itävallan Grand Prix 2021
Aika-ajot
Aika-ajojen kolmannessa osiossa Mercedeksellä ei ollut riittävästi vauhtia taistella paalupaikasta, mikä mahdollisti Norrisin yrityksen taistella paalupaikasta Verstappenia vastaan, mutta Norris teki pienen ajovirheen viimeisellä aikakierroksellaan. Verstappen ajoi paalupaikalle ennen Norrisia ja Red Bullin Sergio Péreziä.
Erkki Luhtala
Erkki Luhtala (1929–2011) oli kurikkalainen taidemaalari. Luhtala tunnetaan parhaiten hänen luontoaiheisista öljyvärimaalauksistaan. Lisäksi hänen tuotantoonsa kuuluu abstrakteja öljyväri- ja pastellitöitä.
’98 Live Meltdown
Kappaleet
CD 2
Freedricksz
Freedericksz ( on venäläinen aatelissuku, joka Suomessa on tullut tunnetuksi lahjoitus­maiden omistajana ja talonpoikien riistäjänä.
Suvun varhaisin tunnettu edustaja on tiettävästi vuonna 1731 Arkangelissa mainittu kauppias Jürgen Freederiksz, jota on oletettu hollantilaiseksi. Vaihtoehtoisen teorian mukaan suku polveutuisi Arkangeliin venäläisten sotavankina tuodun ruotsalaisen sotilaan Jöran Fredrikinpojan pojasta Johanista.
Petäjärven lahjoitusmaahovin hankki vuonna 1775 omistukseensa pietarilainen pankkiiri, paroni Johan von Freedericksz (1723–1779) ostamalla sen Novgorodin kuvernööri Jakob Johan von Sieversiltä 35 000 ruplalla, hinta oli liki kaksinkertaistunut seitsemässä vuodessa. Sakkolan donaatioon kuului kauppakirjan mukaan kaksi hovileiriä – Petäjärvi ja Riiska – sekä useita myllyjä, sahoja ja viinapolttimoita. Näin Johan von Freederickszistä tuli Viipurin kuvernementin suurimpia lahjoitusmaaisäntiä. Omistajaperheen perinnönjaossa vuonna 1779 Sakkolan lahjoitusmaat siirtyivät Peter von Freederickszille (1786-1855).
Vaakevandring
Historia
Yhtye saavutti merkittävää suosiota Demo 98/99:llään. Sen tuotti ja äänitti Stian Aarstad, Dimmu Borgirin kosketinsoittaja. Tämä sai aikaan huomattavia huhuja viestimissä ja internetissä. Stian kertoo halunneensa äänittää yhtyeen demon siksi, että hän kuuli yhtyettä eräässä konsertissa. Aarstad tarjosi heille ilmaisen session studiossaan, koska tarvitsi harjoitusta miksauksessa ja äänityksessä. . Demo äänitettiin joulukuussa 1998, ja äänitteestä julkaistiin 1000 kappaletta. Demo julkaistiin kasettina Indonesiassa THT Productionsin kautta vuoden 2000 alussa.
Seuraavaksi yhtye äänitti kappaleen nimeltä "Fall of Man" Endtime Productionsin kokoelmalevylle In the Shadow of Death. Antestorin Lars Stokstad soitti kitaraa kappaleella. Sekä Hansen että Magerøy liittyivät Antestoriin tänä aikana ollessaan vielä Vaakevandringin jäseniä. Pål Dæhlen liittyi Frosthardriin. Demot myytiin pian loppuun, ja niitä myydään eBayssa nykyisin $60 hinnoilla. Vaakevandringin demo uudelleenjulkaistiin nimi-ep:nä vuonna 2004 norjalaisella levymerkillä Momentum Scandinavia. Siitä on tullut kristillisen black metalin klassikko.
Young Phan
Elokuussa 2007 Phanin pokeriuran turnausansiot ylittivät 1,8 miljoonaa dollaria. Hän asuu Irvinessa, Kaliforniassa.
Pyhänpohtianjärvi
Pyhänpohtianjärvi on Pirkanmaalla Pälkäneellä Kukkolan kylässä sijaitseva järvi.
Bully
Elokuva
Käsikirjoittaja David McKenna veti nimensä pois elokuvan tuotantotiedoista, sillä Clark ei pitänyt hänen Hollywood-tyyppisistä ratkaisuistaan ja ohjasi lopulta vain kirjan pohjalta.
Pöytätennis kesäolympialaisissa 2000
Naisten nelinpeli
<br style="clear:both" />
SimPark
thumb|right|280px|Kuvakaappaus SimPark-pelistä.
Onnettomuudet
Juolavehnä: Loinen joka valtaa toisen kasvin leviten nopeasti muihin kasveihin, jollei sitä kitketä pois.
Tietokone
Tietokone on yksi pelin tärkeimmistä työkalusta. Tietokoneelta näkee kaikki puiston tiedot, budjetin, sähköpostin, sekä pääsee käsiksi lajiluetteloon, puisto-oppaaseen, sekä pelaamaan linnunlaulu- ja lajintunnistuspelejä.
Sähköposti: Pelin aikana useat eri henkilöt voivat lähettää sähköpostia, ja kysyä näin esimerkiksi huvimajan vuokrausta, tai tarjota ilmaisia kasvi- ja eläinlajeja yms. Sähköpostia voi lähettää myös pomo, mutta vain antaakseen palautetta puistonhoidosta, tai äiti, joka kertoo yleensä kuulumisia kotoa tai muuta vastaavaa esim. tietoa vitamiinien tärkeydestä.
Puiston Tiedot-valikosta näkee pelaajan nimen puiston alueen tiedot, sekä tason, jolla pelaaja on. Valikossa on kolme työkalua. Populaatiokaavioiden avulla voi seurata viiden lajin lukumääriä tietyllä ajanjaksolla. Populaatiotiedot kertovat, mitä lajeja puistossa on, kuinka monta kyseisen lajin edustajia on, mutta näyttää, jos jollain eläimellä ei ole tarpeeksi ravintoa, tai jos jokin laji on häviämässä. Puiston tiedoista on mahdollista muuttaa myös puiston sijaintia.
Malawijärven kansallispuisto
thumb|Lapsia leikkimässä Malawijärven rannalla. Malawijärven kansallispuisto sijaitsee Afrikassa Malawin valtiossa, Malawi- eli Njassajärven etelärannalla. UNESCO julisti kansallispuiston maailmanperintökohteeksi 24. marraskuuta 1984. Kansallispuisto on kooltaan 94 km². Puiston alueella elää 350 lajia kirjoahvenia, joista useimmat ovat endeemisiä Malawijärvessä. Kaikkiaan järvessä on tavattu yli tuhat kalalajia.
Pöljänjärvi
Maantiede
Pöljänjärvessä on viisi saarta. Lintuniemensaari järven itäosassa on yli hehtaarin laajuinen, muut saaret ovat pienempiä, mutta kuitenkin yli aarin laajuisia. Järven rannoilla levittäytyy runsaasti peltomaata. Pöljänjärvi laskee kaakkoisrannalta Saitan (90,1 metriä mpy) kautta Pöljänjokeen, joka virtaa itään Sulkavanjärveen (84,9 metriä mpy).
Jedwabnen joukkomurha
Joukkomurha
Vähän myöhemmin (eri todistajien mukaan yhdestä muutamaan tuntiin) useimmat jäljelle jääneistä juutalaisista pakotettiin erääseen latoon. Monia lyötiin ja tapettiin matkalla. Lato sytytettiin sitten palamaan, ja sen sisälle suljetut ihmiset paloivat elävältä.
Anders Keto
Kedon vanhemmat olivat Johan Erik ja Maria Christina Keto ja puoliso Ulrika Sofia Keto. Anders Keto oli maanviljelijä, kunnallismies ja talonpoikaissäädyssä Korsholman tuomiokunnan edustaja valtiopäivillä 1891.
Von Daehn
Lähteet
Famille von Dehn Дены
Sodankäynnin historia
Antiikin Kreikan sodankäynti
Makedonian kuningas Filippos II uudisti 300-luvulla eaa. Makedonian armeijaa, luoden ammattiarmeijan, joka taisteli ympäri vuoden. Makedonialainen falangi oli vielä kömpelöliikkeisempi ja raskaampi kuin kreikkalaisten. Filippos kehittikin kevyttä jalkaväkeä ja ratsuväkeä, sekä armeijan osien yhteistoimintaa. Sotajoukon eri osilla oli erilaisia taktisia tehtäviä. Ensimmäistä kertaa myös ratsuväelle luotiin taktinen yksikkö. Filippoksen poika Aleksanteri Suuri peri isänsä luoman armeijan ja valloitti tuntemansa maailman.
Antiikin Rooman sodankäynti
Persialaisten sodankäynti perustui ratsastaviin jousimiehiin.
Teollistuneen ajan sodankäynti
thumb|200px|Rautatiellä siirrettävä [[mörssäri Petersburgin piirityksessä vuonna 1865.]] Ranskan vallankumoussotien jälkeen yleinen asevelvollisuus lähes hävisi. Krimin sota oli viimeinen sota, joka käytiin ammattiarmeijoin. Tämän jälkeen otettiin yleisesti käyttöön asevelvollisuus. Suurvalloista ainoastaan Britannia säilytti palkka-armeijan ja luopui siitä vasta ensimmäisessä maailmansodassa. Suurten armeijoiden varustamisessa, huoltamisessa ja liikuttelussa tuli avuksi teollinen vallankumous ja höyryvoima, niin maalla kuin merelläkin.
Maailmansotien sodankäynti
thumb|200px|Brittien [[panssarivaunu Mark I Sommen taistelussa 15. syyskuuta 1916]] thumb|200px|Laskuvarjoilla suoritettu liittoutuneiden maahanlasku [[Operaatio Market Gardenissa syyskuussa 1944.]] Ensimmäisessä maailmansodassa otettiin uusina aseina käyttöön kaasu ja panssarivaunu. Armeijat kasvoivat miljoonaluokkaan, kun sotaakäyvät maat kutsuivat yhteensä yli 60 miljoonaa miestä palvelukseen. Siirryttiin totaaliseen sotaan, jossa koko kansakunta kävi sotaa. Vihollinen hyökkäsi koko kansakuntaa vastaan; pommitti kaupunkeja ja hyökkäsi muitakin siviilikohteita vastaan. Länsirintamalla sota juuttui vuosikausiksi paikoilleen, kun armeijat kaivautuivat suojautuakseen kasvaneelta asevaikutukselta. Aluksi tyydyttiin yhteen puolustuslinjaan, mutta myöhemmin puolustuksen syvyyttä lisättiin ja syntyi puolustusasema. Asemasodassa naamioimisesta ja harhauttamisesta tuli välttämätöntä. Sodan aikana jalkaväki siirtyi ketjutaktiikasta ryhmätaktiikkaan. Käsikranaatti palasi jalkaväen aseistukseen ja uusina aseina otettiin käyttöön liekinheitin ja erilaiset automaattiaseet.
Sodankäynti toisen maailmansodan jälkeen
Panssarivaunun ja panssarintorjunnan kilpajuoksu jatkui toisen maailmansodan jälkeen. Taistelupanssarivaunujen lisäksi syntyi moniin erikoistehtäviin suunnitellut panssarit. Tärkeän roolin saivat miehistönkuljetusvaunut. Helikopterista tuli tärkeä ja sitä käytetään erilaisiin tuki- ja taistelutehtäviin. Yksittäisen sotilaan aseeksi vakiintui rynnäkkökivääri. Maamiinoja ryhdyttiin levittämään koneellisesti. Helikopterien ja lentokoneiden käyttö joukkojen siirtämiseen teki maihinnousuista tarpeettomia. Armeijoiden koostuminen lähes täysin panssaroiduista joukoista nosti polttoainehuollon vaatimuksia ja tarvetta suojata huoltoyhteyksiä.
Kauppasaartoa käytettiin tehokkaasti erottamaan alueita kansainvälisestä kaupankäynnistä ja maailmantaloudesta. Kauppasaarto saattaa haitata myös maailmantaloutta, kuten tapahtui 1973, kun OPEC nosti raakaöljyn hintaa 250 prosenttia.
Lina Andersson
Nuorten maailmanmestaruuskilpailuissa hän voitti maailmanmestaruuden perinteisen tyylin viiden kilometrin matkalla vuosina 1999 ja 2001 sekä sijoittui toiseksi 15 kilometrin vapaan tyylin yhteislähtökilpailussa 2001. MM-kilpailuihin hän osallistui viidesti vuosina 2001–2009 ja talviolympialaisiin Salt Lake Cityssä 2002 ja Torinossa 2006. 2005 Oberstdordin MM-kisoissa hän saavutti henkilökohtaisessa sprinttikilpailussa hopeaa. Vuotta myöhemmin Torinon olympialaisissa hän voitti Anna Dahlbergin kanssa sprinttihiihdon parikilpailussa olympiakultaa. Liberecin MM-kilpailuissa 2009 he saivat samassa lajissa hopeaa. Viestissä Andersson hiihti avausosuuden Ruotsin pronssijoukkueessa.
Chdir
<blockquote style="background: white; border: 1px solid black; padding: 1em;"> C:\> dir raportit          <DIR>       09.10.2004   9:01 pelit             <DIR>       08.10.2004  14:32 järjestelmä       <DIR>       01.10.2004  10:05 teksti       txt         1903 10.10.2004  12:43 C:\> cd pelit C:\pelit\>
QR-pyörä
Polkupyörän QR-koodit ovat skannattavissa. Ne johtavat sivulle, johon ohikulkijat pystyvät ottamaan älypuhelimellaan valokuvan ympäristöstä ja katsella muiden ottamia valokuvia.
Maailma uutena
Maailma uutena: valikoima unkarilaisia novelleja 1929–1970 on novellikokoelma, joka sisältää unkarilaisten kirjailijoiden novelleja. Kokoelman on koonnut ja novellit suomentanut Hannu Launonen. Teoksen on julkaissut WSOY vuonna 1973.
Nopeus (sarjakuvahahmo)
Historia
Muiden monien supersankarien tapaan Nopeus valitsee puolensa sisällissodassa ja liittyy Kapteeni Amerikan vastarintaliikkeeseen yhdessä muiden Nuorten Kostajien kanssa.
Subglasiaalinen uoma
Paine jäätunneleissa saattaa painaa sulamisvettä hyvinkin vauhdikkaasti eteenpäin ja veden virtaus tempaa mukaansa routaisesta maankamarasta, joka on usein moreenia, irti sulanutta maa-ainesta ja kiviä. Uoma syntyy veden ja irronneen maa-aineksen yhteisvaikutuksesta, kun se hioo syvenevästä uomasta pois aina uusia moreenikerroksia. Jäätikköjoen eroosio kuluttaa alla olevaa maankamaraa siinä missä mannerjäätikön seinämien jäätäkin. Jos tunnelissa virtaava jäätikköjoki on pitkäikäinen, tavoittaa eroosio lopulta moreenipatjan alla olevan kallioperän. Kallion rikkinäinen pintakaan ei kestä jäätikköjoen eroosiota, vaan siitä irtoaa pintakalliota pois ja vasta ehjä kallio voi pysäyttää eroosion. Ehjä kalliopintakin voi vielä kulua sileäksi, mitä todistavat silokalliopinnat ja hiidenkirnut kurujen pohjilla. Ne ovat syntyneet, kun veden kuljettamat kivet ovat kulutaneet puhdasta kivipintaa riittävän pitkään.
Alfred Kordelin
Menestysvuodet
Kordelin sijoitti varojaan myös kartanoihin ja modernisoi niiden tuotantosuuntia. 1910-luvulla hän omisti muun muassa Mommilan ja Jokioisten kartanot sekä Reposaaren höyrysahan. Hän keskittyi Mommilassa ja Jokioisissa karjatalouteen, mutta hän myös laajensi viljelyspinta-aloja. Hän rakennutti suuria navettoja, hankki ayrshirekarjaa ja kehitti tehokkaan karjataloustuotteiden myyntiverkoston. Kordelinille myönnettiin 1913 maatalousansiosta maanviljelysneuvoksen arvonimi.
Tuleva presidentti Risto Ryti aloitti 1910 Kordelinin lakimiehenä ja neuvonantajana. Rytillä oli lakiasiantoimisto Raumalla. Kordelin ja Ryti tekivät läheistä yhteistyötä, ja Kordelin osti hieman ennen kuolemaansa Porin Reposaaren höyrysahan Rytin kehotuksesta.
Venera 9
Venera 9:n satelliittiosa asettui Venuksen kiertoradalle 20. lokakuuta. Sen tehtävä oli toimia laskeutujan tietoliikennelinkkinä sekä tutkia Venuksen ilmakehää. Laskeutujaosa irtautui satelliitista 20. lokakuuta ja laskeutui Venukseen 22. lokakuuta. Nestejäähdytteinen luotain toimi Venuksen pinnalla 53 minuuttia. Luotaimen massa laukaisun aikana oli 4 936 kg ja Venuksen radalle asettumisen aikana 2 300 kg. Laskeutuja oli pakattu 1 560 kg:n suojakuoreen, ja itse laskeutujan massa oli 660 kg
Circus of Fools
Circus of Fools on heavy metal -yhtye Machine Menin kolmas studioalbumi, joka julkaistiin Suomessa 14. helmikuuta 2007, muualla Euroopassa 19. helmikuuta 2007, sekä Japanissa 25. huhtikuuta 2007. Albumilta julkaistiin singlenä kappale "No Talk Without the Giant".
Chris Boardman
Boardman kuului GAN-talliin, jonka harjoittelua pidettiin konservatiivisena, mutta tästä huolimatta hän keskittyi intervalliharjoitteluun, johon ei välttämättä runsaasti sisälly pitkiä ja vaativia harjoituksia. Boardman käytti mielellään myös tehonmittaamiseen tarkoitettuja laitteita.
Useista voitoistaan aika-ajoetapeilla ja etappikilpailujen avausosuuksilla, prologeilla, Boardmanille annettiin lempinimi herra Prologi. Häntä on kritisoitu siitä, että hän oli aika-ajaja joka ei osaa ajaa vuoristossa, josta esimerkkinä pidetään hänen huonoa menestymistään Ranskan ympäriajon vuoristoetapeilla. Boarman on kuitenkin itse kiistänyt väitteen käyttäen esimerkkinä vuoden 1995 Dauphiné Libéré -etappikilpailua, jonka vuoristoetapeilla hän menestyi erittäin hyvin. Ranskan ympäriajon epäonnistumiset hän selittää riittämättömällä palautumiskyvyllään, joka uuvutti hänet muutaman kilpailupäivän jälkeen.
Boardman käytti Mike Burrowsin suunnittelemaa ja urheiluautovalmistaja Lotuksen tekemää erikoisvalmisteista hiilikuituista aika-ajopyörää.
Ammattilaisura ja Ranskan ympäriajo
Vuoden 1998 Ranskan ympäriajo alkoi Dublinista Irlannista ja Boardman vei jälleen prologin voiton, mutta kaatui 2. etapilla. Boardman lopetti uransa vuonna 1999.
Lopettaminen
Uransa lopettamisen jälkeen Boardman on ollut brittiläisen ITV-kanavan pyöräilykommentaattorina.
James Webb -avaruusteleskooppi
Historia
Teleskooppi oli alkuperäisen suunnitelman mukaan tarkoitus laukaista vuonna 2014, mutta pian ilmeni, että se laukaistaisiin todennäköisemmin vasta vuonna 2016 – yhdysvaltalaisten lähteiden mukaan.
pienoiskuva|Auringon ja maan keskinäiset Lagrangen pisteet. Webb kiertää L2-pistettä. Laukaisua siirrettiin jälleen vuoden 2020 aikana koronapandemian takia. Seuraavaksi aiheutti ongelmia Ariane 5 -kantoraketti sekä observatorion kuljettaminen Kaliforniasta Ranskan Guyanaan. Teleskooppi laukaistiin lopulta avaruuteen Kouroun avaruuskeskuksesta Ranskan Guayanasta 25. joulukuuta 2021. Kokoontaitetun rakenteen avautuminen päättyi onnistuneesti 8. tammikuuta 2022. Teleskooppi saapui määränpäähänsä ja ohjattiin kiertämään Lagrangen L2-pistettä 25. tammikuuta 2022.
Laitteisto ja toiminta
pienoiskuva|Webbin kiertorata Auringon ja Lagrangen L2-pisteen ympäri (ei mittakaavassa). Teleskooppia suojaa Auringon, Maan ja Kuun lämpösäteilyltä tenniskentän kokoinen viisinkertainen aurinkosuoja, joka estää sen herkkiä instrumentteja lämpenemästä.
Happy Together (vuoden 1997 elokuva)
Happy Together on vuonna 1997 ensi-iltansa saanut hongkongilainen romanttinen draamaelokuva, jonka on ohjannut, käsikirjoittanut ja tuottanut Wong Kar-wai. Elokuva kertoo miesparista, jonka tiet erkanevat lomamatkan aikana Argentiinassa. Elokuvan englanninkielinen nimi tulee The Turtlesin samannimisestä vuoden 1967 kappaleesta.
Alfhild Holmberg
Myös Turussa Holmberg oli mukana marttatoiminnassa, ja vastasi mm. erilaisissa näyttelyissä ja tapahtumissa kiertäneen esikuvatuvan eli ns. "åbolands marthastugan" toteutuksesta. Näyttelytupa sai paljon julkisuutta. Se kiersi maaseutua ja oli mukana esimerkiksi Turun messuilla vuonna 1929, Suomen messuilla Helsingissä ja Viipurin maatalousnäyttelyssä vuonna 1932. Marttaliiton ja Pohjoismaiden Naisliiton suurkongressissa Turussa vuonna 1929 Alfhild Holmberg esitti Marttaliiton neuvontatyön laajentamista koskemaan rakentamista ja sisustamista.